Аллаһы Тәгалә ярдәменнән калдырмасын

	Похвистнево районының “Ак калфак” хатын-кызлар оешмасы әгъзалары, халыкны җирле мәчетләрнең имамнары белән якыннанрак таныштыру максатыннан, “Бердәмлек” тә алар турында мәкаләләр язып чыгарырга булды. Беренче язма Похвистневоның Җәмигъ мәчете имамы Илнур хәзрәт ГАЙНЕТДИНОВка ба-гышлана. Моның саллы сәбәбе дә бар, чөнки 2018 ел хәзрәт өчен юбилейларга бай булды. Быел аның имамәтчелек итә башлавына - 10, ә үзенә 30 яшь тулды.	 Мөселманнарга туган көннәрне бәйрәм итәргә ярамый диләр. Чөнки кешенең бу дөньяга килгән көне генә туган көне дип санала. Шулай да, кеше бер елга олыгайган икән, димәк тәҗрибә туплаган, буйга гына түгел, акыл ягыннан да үскән. Аның һәр туган көнен тыйнак кына билгеләп үтәргә, эшләренә нәтиҗә ясарга да була. Ә Илнур хәзрәтебезнең башкарган изге эшләре шактый. 
	---	
Бердәмлек

	№ --- | 09.11.2018	


